
CAPITOLUL  I
DISPOZIȚII GENERALE

Obiectul și sfera de aplicare 
Art. 1 Prezentul regulament reglementează activitatea din domeniul comercial, al serviciilor de piață, cerințele necesare în vederea desfășurării acestor activități, procedura de obținere a acordului /autorizației de funcționare și a orarului pentru desfășurarea activității de comercializare a produselor și serviciilor de piață.
Art. 2 Prevederile prezentului regulament se aplică persoanelor fizice autorizate, întreprinderilor individuale, întreprinderilor familiale, societăților comerciale ce desfășoară activități de comercializare a produselor și serviciilor de piață inclusiv activitatea de alimentație publică.
Art. 3 Documentele care vor fi eliberate de Primăria comunei Carcaliu în vederea desfășurării activităților de comercializare a produselor și serviciilor de piață, inclusiv activități de alimentație publică sunt:
1. Acord- orar de funcționare - pentru operatorii economici ce desfășoară activități comerciale și de prestări servicii care NU SE REGĂSESC în codurile CAEN 561 - restaurante, 563 - baruri și alte activități de servire a băuturilor și 932 - alte activități recreative și distractive, în comuna Carcaliu, respectiv, cei prevăzuți în Anexa OG nr. 99/2000 privind comercializarea produselor și serviciilor de piață, republicată, cu modificările și completările ulterioare;
2. Autorizație - orar de funcționare pentru desfășurarea activității de alimentație publică - pentru operatorii economici ce desfășoară activități înregistrate în grupele CAEN 561 - restaurante, 563 - baruri și alte activități de servire a băuturilor și 932 - alte activități recreative și distractive, în comuna Carcaliu.
Art. 4 Operatorii economici ce desfășoară activități comerciale, de prestări servicii și de alimentație publică au obligația depunerii documentațiilor în vederea obținerii acordului - orar de funcționare, respectiv a autorizației de funcționare pentru desfășurarea activității conform codului CAEN.

CAPITOLUL II
ACORD - ORAR DE FUNCȚIONARE

A – Cerințe și criterii ce trebuie îndeplinite în vederea eliberării acordului - orar de funcționare referitor la desfășurarea activităților comerciale în comuna Carcaliu.
Art. 5 Operatorii economici care desfășoară activități comerciale și de prestări servicii au obligația obținerii acordului de funcționare eliberat de către Primăria comunei Carcaliu în conformitate cu prevederile art. 6, art. 8 și art. 9 din O.G. nr. 99/2000 privind comercializarea produselor și serviciilor de piață, republicată, cu modificările și completările ulterioare și a pct. 1 lit. d, pct. 6 din Anexa 1 a H.G. nr. 333/2003 privind aprobarea Normelor Metodologice de aplicare a  O.G. nr. 99/2000 cât și ale art. 26 alin. 3 din O.G. nr. 21/1992 privind protecția consumatorului, republicată, cu modificările și completările ulterioare.
Art. 6 Prin acord - orar de funcționare se înțelege actul administrativ emis de către Primăria comunei Carcaliu, prin care se reglementează desfășurarea activităților comerciale și de prestări servicii care NU SE REGĂSESC înregistrate în grupele CAEN 561 - restaurante, 563 - baruri și alte activități de servire a băuturilor și 932 - alte activități recreative și distractive, în comuna Carcaliu.
Art. 7 Acordul/orar de funcționare va fi solicitat de către operatorii economici (persoane fizice autorizate, întreprinderi individuale, întreprinderi familiale, societăți comerciale) care desfășoară activități economice prestate într-un spațiu în care accesul publicului este liber.
Art. 8 (1) Fiecare operator economic își stabilește orarul de funcționare cu respectarea prevederilor înscrise în legislația muncii și cu condiția respectării reglementărilor în vigoare privind normele de conviețuire socială, ordinea și liniștea publică.
 (2) Unitățile care desfășoară activități privind comercializarea produselor și serviciilor de piață pot fi deschise publicului în toate zilele săptămânii.
Art. 9 Cerințe și criterii în baza cărora se vor elibera acordurile/orar de funcționare sunt:
a) Respectarea criteriilor generale privind determinarea zonelor și locurilor de vânzare din localitate, a planului general de dezvoltare urbană referitor la funcțiunile admise;
b) Desfășurarea unei activități civilizate care să respecte normele de conviețuire socială, ordine și liniște publică, conform prevederilor legale în vigoare;
c) Pentru spațiile situate în clădiri colective, schimbarea destinației locuințelor, precum și a spațiilor cu alta destinație situate în clădiri colective se poate face numai în baza hotărârii Adunării Generale a Asociației de Proprietari cu acordul proprietarilor direct afectați cu respectarea prevederilor Legii nr. 230/2007 privind înființarea, organizarea și funcționarea asociațiilor de proprietari;
d) Îndeplinirea tuturor condițiilor stabilite de lege în vederea desfășurării unei activități corespunzătoare;
e) Activitatea privind comercializarea produselor și a serviciilor de piață trebuie să se desfășoare în spații care să se armonizeze cu arhitectura zonală;
f) Operatorii economici vor asigura repararea, zugrăvirea și întreținerea fațadei clădirii în care se desfășoară activitatea, cu respectarea legislației în vigoare în domeniul construcțiilor;
g) Respectarea prevederilor legale în materie de urbanism cu privire la construcțiile, modificările construcțiilor sau amenajările care se fac în vederea desfășurării activității;
h) Respectarea hotărârilor adoptate de consiliul local referitor la măsurile de gospodărire și înfrumusețare a comunei Carcaliu;
i) Îndeplinirea cerințelor profesionale de către personalul angajat pentru exercitarea de activități comerciale cu produse din sectorul alimentar, conform prevederilor O.G. nr. 99/2000, republicată;
j) Este interzisă comercializarea produselor ce ar putea avea impact asupra sănătății populației;
k) Este interzisă comercializarea, depozitarea, fabricarea, distribuția, deținerea, oferirea, transmiterea, achiziționarea, producerea, intermedierea și utilizarea plantelor, stupefiantelor și preparatelor stupefiante, halucinogene, euforice și psihotrope de orice fel, oricăror derivați, compuși sau amestecuri conținând una sau mai multe plante și substanțe stupefiante, halucinogene, euforice și psihotrope care aduc atingere sau pun în pericol viața și sănătatea populației, indiferent de procentul în care se regăsește substanța activă, de starea fizică în care se află, de modul de divizare în unități de administrare disimulate, falsificate sau contrafăcute, precum și a celor care au altă destinație de utilizare decât cea pentru care sunt etichetate spre a fi comercializate, conform prevederilor legale.
	
B – Procedura de eliberare a acordului -orar de funcționare pentru desfășurarea activităților comerciale în comuna Carcaliu
Art. 10 Pentru eliberarea acordului - orar de funcționare solicitantul va înainta Comisiei de avizare a programului de funcționare a tuturor operatorilor economici autorizați prin Oficiul  Registrului Comerțului ce desfășoară activități pe raza comunei Carcaliu – Compartimentul Impozite, taxe si alte venituri locale din cadrul Primăriei comunei Carcaliu următoarele documente:
1. Cerere pentru eliberarea acordului - orar de funcționare – formular tip – Anexa nr. 3.
În cazul în care orarul de funcționare nu poate fi aprobat în forma propusă de solicitant i se comunică acestuia, în scris, motivele care stau la baza acestui refuz. În acest caz, solicitantul va face o nouă cerere în care va solicita aprobarea unui nou orar, conform cerințelor prezentului regulament și motivațiilor comunicate în scris.
2. Acordurile tuturor vecinilor limitrofi, persoane fizice (cu care se învecinează pe plan orizontal și vertical) referitor la orarul de funcționare și activitatea desfășurată – formular tip sub semnătură privată – Anexa nr. 4.
Aceste acorduri vor fi solicitate în conformitate cu prevederile Legii nr. 61/1991 privind ordinea și liniștea publică, republicată, pentru unitățile care desfășoară activitate înainte de ora 0800 sau peste ora 2200.
3. Certificatul de înregistrare la Oficiul Registrului Comerțului.
4. Anexa sau certificatul constatator pentru punctul de lucru conform Legii nr. 26/1990 privind Registrul Comerțului cu modificările și completările ulterioare respectiv a Legii nr. 359/2004 privind simplificarea formalităților la înregistrarea în registrul comerțului a persoanelor fizice autorizate, întreprinderilor individuale, întreprinderilor familiale și persoanelor juridice, înregistrarea fiscală a acestora, precum și la autorizarea funcționării persoanelor juridice, cu modificările și completările ulterioare;
5. Act constitutiv al societății (statut, contract de societate) sau certificat de înregistrare mențiuni și rezoluția emisă de Oficiul Registrului Comerțului în baza prevederilor O.U.G. nr. 44/2008, privind desfășurarea activităților economice de către persoane fizice autorizate, întreprinderi individuale și întreprinderi familiale;
6. Dovada deținerii legale a spațiului cu planul de amplasament.
7. Avizele necesare desfășurării activității: AVIZ DSP,  AVIZ DSV, AVIZ ISU, după caz.
8. Contract de preluare a gunoiului;
9. Chitanța sau dovada plății a taxei aferente eliberării  avizului sau autorizației de funcționare
[bookmark: _Hlk211240320]Art. 11 Acordul / orar de funcționare va fi eliberat la cererea operatorului economic, în termen de 30 zile de la solicitare, de către Primăria comunei Carcaliu.
Art. 12 Acordul / orar de funcționare va fi înseriat și numerotat, va prezenta elemente de siguranță specifice și va fi format din două părți, una care va rămâne în evidența Comisiei de avizare a programului de funcționare a tuturor operatorilor economici autorizați prin Oficiul Registrului Comerțului ce desfășoară activități pe raza comunei Carcaliu și cealaltă parte care va fi eliberată, cu respectarea prevederilor prezentului regulament, operatorului economic, în baza documentației depuse la primărie.
Art.  13 (1) Vizarea anuală este obligatorie până la data de 31 martie a fiecărui an.
 (2) Vizarea anuală se face în baza solicitării scrise a operatorului economic – formular tip – Anexa nr. 7. 
(3) Pentru agenții economici nou înființați, autorizațiile menționate anterior se solicită  de către aceștia în termen de maximum 3 luni de la data începerii activității;
Art. 14 (1) Modificările la Acordul / orar de funcționare cu privire la datele de identificare ale operatorului economic (denumire, adresă sediu social) vor fi operate în mod gratuit, la solicitarea operatorului economic.
(2) În situațiile în care apar modificări referitoare la forma de organizare a operatorului economic, tipul de unitate, obiectul de activitate, adresa punctului de lucru și orarul de funcționare, operatorul economic va solicita eliberarea unui nou aviz program de funcționare.
Art. 15 Orarul de funcționare se afișează la intrarea în unitate, în mod vizibil din exterior, cu respectarea obligatorie a acestuia.
Art. 16 În cazul deteriorării Acordului / orar de funcționare, operatorul economic va solicita eliberarea unui duplicat.
Art. 17 (1) Acordul / orar de funcționare poate fi anulat oricând, dacă nu se respectă:
- obiectul de activitate menționat pe avizul program de funcționare;
- orarul de funcționare aprobat;
- normele de estetică, curățenie și igienă publică;
- normele de conviețuire socială, ordine și liniște publică;
- cerințele și criteriile ce au stat la baza eliberării avizului program de funcționare;
- la dosar au fost depuse acte ce nu sunt conforme cu realitatea;
- alte prevederi impuse de actele normative în vigoare.
 (2) Anularea Acordului / orar de funcționare se face prin Dispoziția Primarului comunei Carcaliu la propunerea organului constatator. 

CAPITOLUL III
AUTORIZAȚIE – ORAR DE FUNCȚIONARE PENTRU DESFĂȘURAREA
ACTIVITĂȚII DE ALIMENTAȚIE PUBLICĂ

A. Cerințe și criterii ce trebuie îndeplinite în vederea eliberării autorizației –orar de funcționare pentru desfășurarea activității de alimentație publică pentru unitățile înregistrate în grupele CAEN 561 - restaurante, 563 - baruri și alte activități de servire a băuturilor și  932 - alte activități recreative și distractive, în comuna Carcaliu.
Art. 18 Cerințe și criterii în baza cărora se vor elibera autorizațiile de funcționare pentru desfășurarea activității de alimentație publică, sunt:
a) Corelarea desfășurării activității comerciale într-o structură de vânzare cu conținutul certificatului de urbanism și al autorizației de construire, cu respectarea regulamentului local de urbanism.
b) Respectarea prevederilor legale în materie de urbanism cu privire la construcțiile, modificările construcțiilor sau amenajările care se fac pentru deschiderea punctului de lucru.
c) Desfășurarea unei activități economice civilizate, cu respectarea condițiilor de protecție a vieții, sănătății, securității și intereselor economice ale consumatorilor precum și a mediului.
d) Îndeplinirea cerințelor profesionale de către personalul angajat pentru exercitarea de activități comerciale cu produse din sectorul de alimentație publică, conform prevederilor O.G. nr. 99/2000, republicată.
e) Respectarea legislației privind ordinea și liniștea publică.
f) Unitățile de alimentație publică își vor organiza și desfășura activitatea în așa fel încât funcționarea lor, accesul clienților și aprovizionarea, să nu producă prejudicii persoanelor care locuiesc în zona amplasamentului unității.
g) Unitatea să nu fie reclamată cu privire la deranjul stradal în zona localului respectiv.
h) Unitatea amplasată în zona de case a comunei să prezinte acordul proprietarilor imobilelor cu destinația de locuință, cu care se învecinează în dreapta, stânga și spatele unității și a celor situate de cealaltă parte a drumului/străzii corespondent/ă unității.
i) Unitatea amplasată la parterul blocurilor sau la subsolul/parterul unor clădiri colective să prezinte acordul asociației de proprietari și acordul vecinilor cei mai apropiați pe orizontală și verticală.
j) Unitatea este obligată să asigure liniștea și ordinea publică atât în interiorul localului cât și pe suprafața de teren aferentă localului prin personal specializat angajat sau prin contractarea serviciilor de pază și protecție, în măsură să intervină cu operativitate pentru rezolvarea situaților legate de persoanele care au frecventat localul, pentru unitățile care funcționează peste ora 2200.
În situația în care se constată că măsurile luate prin personalul angajat sau firma de pază și protecție nu sunt de natură a soluționa situațiile de tulburare repetată a liniștii și ordinii publice, Primăria comunei Carcaliu își rezervă dreptul de a reduce orarul de funcționare sau de a retrage autorizația de funcționare.
k) Unitatea este antifonată corespunzător astfel încât să nu se depășească limita maximă admisă a zgomotului, in exterior conform O.M.S. 536/1997;
l) Pentru unitățile de alimentație publică cu un program de funcționare peste orele 2200, este necesar îndeplinirea următoarelor condiții:
- unitatea să nu fie reclamată în mod întemeiat de către vecinii limitrofi datorită zgomotului provocat de muzică;
- să nu existe reclamații cu privire la deranjul stradal în zona localului respectiv, provocat ca urmare a activității desfășurate de respectivul agent economic.

B. Procedura de eliberare a autorizației de funcționare pentru desfășurarea activității de alimentație publică pentru unitățile înregistrate în grupele CAEN 561 - restaurante, 563 - baruri și alte activități de servire a băuturilor și  932 - alte activități recreative și distractive, în comuna Carcaliu.
Art. 19 Pentru eliberarea autorizației privind desfășurarea activității de alimentație publică pentru unități înregistrate în grupele CAEN 561 - restaurante, 563 - baruri și alte activități de servire a băuturilor și 932 - alte activități recreative și distractive, în comuna Carcaliu, Solicitantul va înainta Comisiei de avizare /a orarului de funcționare a tuturor operatorilor economici autorizați prin Oficiul Registrului Comerțului ce desfășoară activități pe raza comunei Carcaliu – Compartimentului Impozite, Taxe si alte venituri, locale următoarele documente:
1. Cerere pentru eliberarea autorizației de funcționare – formular tip - Anexa nr. 6;
2. Acordurile tuturor vecinilor limitrofi, persoane fizice (cu care se învecinează pe plan orizontal și vertical) referitor la orarul de funcționare și activitatea desfășurată – formular tip sub semnătură privată – Anexa nr. 4;
4. Certificatul de înregistrare la Oficiul Registrului Comerțului;
5. Anexa sau certificatul constatator pentru punctul de lucru conform Legii nr. 26/1990 privind Registrul Comerțului, cu modificările și completările ulterioare respectiv a Legii nr. 359/2004 privind simplificarea formalităților la înregistrarea persoanelor fizice autorizate, întreprinderilor individuale, întreprinderilor familiale și persoanelor juridice, înregistrarea fiscală a acestora, precum și la autorizarea funcționării persoanelor juridice, cu modificările și completările ulterioare;
6. Act constitutiv al societății (statut, contract de societate) sau certificat de înregistrare mențiuni și rezoluția emisă de Oficiul Registrului Comerțului în baza prevederilor O.U.G. nr. 44/2008, privind desfășurarea activităților economice de către persoane fizice autorizate, întreprinderi individuale și întreprinderi familiale;
7. Dovada deținerii legale a spațiului și planul de amplasament;
8. Avizele necesare desfășurării activității: AVIZ DSP, AVIZ DSV, AVIZ ISU după  caz.
9. Contract de preluare a gunoiului;
10. Contract pentru asigurarea pazei.
Art. 20 Autorizația de funcționare privind desfășurarea activității de alimentație publică va fi eliberată la cererea operatorului economic, în termen de 30 zile de la solicitare, de către Primăria comunei Carcaliu.
Art. 21 Autorizația de funcționare va fi înseriată și numerotată, va prezenta elemente de siguranță specifice și va fi formată din două părți, una care va rămâne în evidența Primăriei comunei Carcaliu - Comisia de avizare/ a orarului de funcționare a tuturor operatorilor economici autorizați prin Oficiul  Registrului Comerțului ce desfășoară activități pe raza comunei Carcaliu și cealaltă parte care va fi eliberată, cu respectarea prevederilor prezentului regulament, operatorului economic, în baza documentației depuse la primărie.
Art. 22 Autorizația de funcționare va cuprinde și orarul de funcționare.
Art. 23 (1) Vizarea anuală este obligatorie până la data de 31 martie a fiecărui an.
(2) Vizarea anuală se face în baza solicitării scrise a operatorului economic – formular tip – Anexa nr. 8.
Art. 24 Taxa pentru autorizația/orar de funcționare privind desfășurarea activității de alimentație publică se plătește la casieria Primăriei comunei Carcaliu sau prin ordin de plată în contul bugetului local, odată cu depunerea documentației, operatorul economic neputându-se considera autorizat decât în momentul eliberării autorizației de funcționare privind desfășurarea activității de alimentație publică. O copie a documentului de plată se va anexa la documentație.
Art. 25 Taxa privind autorizația de funcționare privind desfășurarea activității de alimentație publică se va încasa pentru fiecare punct de lucru al operatorilor economici.
Art. 26 Taxa privind autorizația de funcționare privind desfășurarea activității de alimentație publică, cât și taxa pentru vizarea anuală a acesteia este prevăzută în Hotărârea Consiliului Local a comunei Carcaliu privind impozitele și taxele locale, aprobată anual.
Art. 27 Responsabilitatea încasării taxei menționate revine compartimentului Taxe și Impozite din cadrul Primăriei comunei Carcaliu.
Art. 28 (1) Modificările la autorizația de funcționare referitoare la datele de identificare ale operatorului economic autorizat prin autorizația de funcționare (denumire, formă de organizare, sediul social) precum și cele referitoare la tipul de unitate cu păstrarea codului CAEN, vor fi operate în mod gratuit, la solicitarea operatorului economic.
 (2) În situația în care apar modificări referitoare la tipul de unitate (cu modificarea codului CAEN), adresa punctului de lucru, suprafața unității și orarul de funcționare, operatorul economic va solicita eliberarea unei noi autorizații de funcționare.
Art. 29 (1) În cazul deteriorării autorizației de funcționare privind desfășurarea activității de alimentație publică, operatorul economic va solicita eliberarea unui duplicat.
 (2) În cazul pierderii autorizației de funcționare privind desfășurarea activității de alimentație publică, operatorul economic va solicita eliberarea unui duplicat. 
Art. 30 (1) Autorizația de funcționare poate fi anulată oricând, dacă nu se respectă:
- obiectul de activitate menționat pe avizul program de funcționare;
- orarul de funcționare aprobat;
- normele de estetică, curățenie și igienă publică;
- normele de conviețuire socială, ordine și liniște publică;
- cerințele și criteriile ce au stat la baza eliberării avizului program de funcționare;
- la dosar au fost depuse acte ce nu sunt conforme cu realitatea;
- alte prevederi impuse de actele normative în vigoare.
 (2) Anularea avizului/orar de funcționare se face prin Dispoziția Primarului comunei Carcaliu la propunerea organului constatator. 



CAPITOLUL IV
OBLIGAȚII, SANCȚIUNI, ANEXE

Art. 31 (1) Prin excepție, operatorii economici pot desfășura activități (BAR, RESTAURANT, UNITATI DE CAZARE, JOCURI DE NOROC ) în intervalul orar 22.00 - 04.00 în comuna Carcaliu, județul Tulcea, cu obligația obținerii autorizației  de la Primarul comunei Carcaliu, jud. Tulcea. 
(2) Autorizarea unui program peste ora 22,00 se va da in condițiile respectării normelor privind ordinea si liniștea publică (cu acordul scris al vecinilor) stabilite prin Legii nr. 333/2003, republicată și dacă se respectă nivelul maxim de zgomot stabilit prin reglementări legale, lucru certificat printr-un buletin de determinare a nivelului sonor, eliberat de Autoritatea de Sănătate Publică.
 (3) În cazul în care documentația depusă de agentul economic pentru  aprobarea programului de funcționare este incompletă, acest lucru se va comunica agentului economic de către Compartimentul avizare activități comerciale. Agentul economic are obligația de a completa documentația în termen de 10 zile lucrătoare de la primirea înștiințării, în caz că nu s-au depus documentele necesare, se va respinge cererea. 
Art. 32 Orarul de funcționare se afișează la intrarea în unitate, în mod vizibil din exterior, patronul fiind obligat să asigure respectarea acestuia. 
Art. 33 Operatorii economici, indiferent de programul de funcționare al unității, sunt obligați să afișeze în mod vizibil datele de identificare ale firmei (denumire, CUI, etc) și obiectul/obiectele de activitate al/ale societății pentru care este autorizată să funcționeze.  
Art. 34 Se interzice tuturor agenților economici, indiferent de programul de funcționare al unității, să comercializeze băuturi alcoolice  și  produsele din tutun, tinerilor sub 18 ani. 
Art. 35 Unitățile care comercializează băuturi alcoolice și produse din tutun indiferent de programul de funcționare, sunt obligate să afișeze la loc vizibil interzicerea vânzării de băuturi alcoolice și a produselor din tutun, tinerilor sub 18 ani.
Art. 36 Constituie contravenții, dacă nu au fost săvârșite în astfel de condiții încât, potrivit legii, să fie considerate infracțiuni, și se sancționează după cum urmează: 
a) funcționarea agenților economici fără acord/autorizație - orar de funcționare aprobat de Primarul comunei Carcaliu, jud. Tulcea, cu amenda de la 500 lei la 3000 lei; 
b) afișarea unui program care depășește limitele programului de funcționare aprobat, cu amendă de la 1000 lei la 2000 lei; 
c) nerespectarea programului de funcționare afișat, cu amendă de la 1500 lei la 2500 lei. 
d) neafișarea în mod vizibil, indiferent de programul de funcționare al unității, a datelor de identificare ale firmei (denumire, CUI,  etc)  și a obiectului/obiectele de activitate al/ale societății pentru care este autorizată să funcționeze, cu amendă de la 500 lei la 2500 lei. 
e) comercializarea de către operatorii economici, indiferent de programul de funcționare al unității, de băuturi alcoolice sau  produse din tutun tinerilor sub 18 ani, cu amendă de la 1500 lei la 2500 lei. 
f) neafișarea la loc vizibil a interzicerii vânzării de băuturi alcoolice  și a produselor din tutun tinerilor sub 18 ani, cu amendă de la 500 lei la 2500 lei.
Art. 37 Contravențiile prevăzute în prezenta hotărâre se constată și se sancționează de către primar, împuterniciții acestuia, de reprezentanții Poliției comunei Carcaliu, jud. Tulcea.
Art. 38 Prevederile prezentei hotărâri referitoare la contravenții se completează cu dispozițiile OG nr. 2/2001 privind regimul juridic al contravențiilor, cu modificările și completările ulterioare 
Art. 39 Contravenientul poate achita, pe loc sau în termen de cel mult 15 zile de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute de agentul constatator făcând mențiunea despre această posibilitate în procesul-verbal. 
Art. 40 Comisia de avizare/ a orarului de funcționare al tuturor operatorilor economici autorizați prin Oficiul Registrului Comerțului ce desfășoară activități comerciale pe raza comunei Carcaliu este constituita, prin dispozitia Primarului.
Art. 41 Se aprobă utilizarea următoarelor formulare cuprinse în Capitolul IV – Anexe. 



       Inițiator proiect de hotărâre:                                           Avizat pentru legalitate:
       Primarul comunei Carcaliu,                                Secretarul general al comunei Carcaliu,
          Grigore-Grișa PANAIT                                                   Roberto-Ilio BELOTO                      






